**AFSNIT 02.07**

**KOMMISSORIUM FOR MEDALJEUDVALG**

1. **Opgaver.**

Det er udvalgets opgaver at modtage og behandle alle forhold vedr. indstillinger af foreningens medalje og tegn.

1. **Deltagere.**

Udpeges årligt af Hovedbestyrelsen efter afholdelse af repræsentantskabsmødet. Udvalgets formand udpeges af Hovedbestyrelsen.

1. **Reference og rapportering.**

Medaljeudvalget refererer til Hovedbestyrelsen og rapporterer som minimum kvartalsvis til denne.

1. **Procedure.**

Medaljeudvalget modtager og sagsbehandler alle indstillinger for så vidt angår The Board of Nordic Veteran Federations Medal of Honour, Danmarks Veteraners Fortjenstmedalje og Danske Soldaterforeningers Landsråds Fortjensttegn, samt andre beslægtede sager. FN Soldaterforeningens Fredprismedalje tildeles jf. særlige statutter herfor.

Udvalget behandler og tilser, at alle regler er overholdt samt vurdere rimeligheden af indstillingerne. Den endelige anbefaling foretages i samråd med landsformanden.

Ved en positiv tilkendegivelse tilsikrer udvalget, at medaljerne og diplomerne tilgår den indstillende myndighed, forening eller person. Og ved tildeling i.f.m. parader tilser udvalget, at de pågældende personer bliver inviteret til arrangementet. Ved afslag er det udvalgets opgave at meddele indstillerene denne beslutning.

1. **Beslutningskompetence.**

Hovedbestyrelsen har den besluttende kompetence vedr. godkendelserne af indstillinger, men kan i visse tilfælde uddelegere denne kompetence til udvalget.

1. **Øvrige opgaver.**

Det er udvalgets opgave at tilsikre, at Danmarks Veteraners hjemmeside altid er opdateret vedrørende medaljeforhold.

Det er udvalgets opgave at tilsikre, at oversigten over medaljemodtagere er ajourført.

Det er ligeledes udvalgets opgave at informerer alle foreningerne om retningslinjer vedr. medaljeforhold.

Udvalget tilser, at Museet for Danmarks Veteraner, der ved anden særlig aftale har forpligtet sig til at lagerføre medaljebeholdningerne, også er informeret om status i forventet forbrug.

Det er udvalgets opgave løbende at komme med forslag til udvikling af Danmarks Veteraners medalje portefølje, regelsæt og nyskabelser.